ГРАФА - Акустичен концерт "Утре отново"
2022-07-15 21:00 - 23:00 (Europe/Helsinki) | Летен Театър – Варна, Морска градина, Варна, Bulgaria
ГРАФА – Акустичен концерт „Утре отново“

15 ЮЛИ – 21:00, Летен театър, Варна

ЛИЛИ ИВАНОВА - ТУРНЕ 2022
2022-07-16 21:00 - 23:00 | Летен Театър – Варна, Морска градина, Варна, Bulgaria
ЛИЛИ ИВАНОВА – ТУРНЕ 2022

16 ЮЛИ- 21:00, Летен театър, Варна

EXCLUSIVE ACTORS NIGHT
2022-07-18 20:30 - 23:00 | Летен Театър – Варна, Морска градина, Варна, Bulgaria
Това е истинската звездна актьорска вечер във Варна!
Участие ще вземат едни от най-актуалните и обичани български артисти – Аня Пенчева, Иво Аръков, Руслан Мъйнов, Мария Сапунджиева, Мариус Куркински, Ненчо Илчев, Албена Михова, Кирил Ефремов, Евгени Будинов и още специални гост-звезди – изненада!
Не пропускайте да си подарите една прекрасна лятна емоция под звездите в Летен театър – Варна!
Ще бъде една незабравима вечер с прекрасни артисти и изпълнители, ще има много смях и забава и още гост изпълнители в изненада!

Кармен - Опера
2022-07-20 21:00 - 23:30 | Летен Театър – Варна, Морска градина, Варна, Bulgaria
„Кармен“
Опера от Жорж Бизе
Диригент – Григор Паликаров
Постановка – Кузман Попов
Режисьор – Сребрина Соколова
В ролите:
КАРМЕН – Виолета Радомирска
ДОН ХОЗЕ – Ивайло Михайлов
ЕСКАМИЛИО – Свилен Николов
МИКАЕЛА – Ирина Жекова
ЦУНИГА – Евгений Станимиров
МОРАЛЕС – Иво Йорданов

Оркестър, хор и балет на Държавна опера Варна
С участието на ВДЮО, диригент – Ганчо Ганчев
Операта „Кармен“ на великия френски композитор Жорж Бизе е едновременно полет на неговия гений и житейско фиаско. Герои на действието са бандити, контрабандисти, войници. На премиерата през 1875 година в Опера Комик възмутени зрители негодуват срещу образа на главната героиня като „безсрамна съблазнителка”. Бизе не понася провала и починал три месеца по-късно. След седем години операта се завръща в Париж с огромен успех и оттогава шества триумфално по целия свят.
В ролята на Кармен ще чуем Виолета Радомирска, която е специализантка на Александрина Милчева, от 1999 г. работи предимно в Швейцария, от 2014 е артист на свободна практика, а през сезон 2018-2019 г. дебютира и на Миланската скала. Прекрасният тенор, режисьор и вокален педагог Ивайло Михайлов, ученик на Валери Попова и Калуди Калудов, ще се превъплъти в една от коронните си роли – на Дон Хозе.
Изпълнява се на френски, със субтитри на български и английски език

Любо Киров - новият албум
2022-07-21 20:30 - 22:00 | Летен Театър – Варна, Морска градина, Варна, Bulgaria
Любо Киров – новият албум Целуни ме

Летен театър, Варна – 21.07.2022

Тютюн
2022-07-22 21:00 - 23:00 | Летен Театър – Варна, Морска градина, Варна, Bulgaria
Театрално-музикален продуцентски център Варна
ДРАМАТИЧЕН ТЕАТЪР „СТОЯН БЪЧВАРОВ“
101-ви творчески сезон (2021-2022)
„ТЮТЮН“
По романа на Димитър Димов
Драматургичен вариант Юрий Дачев
Режисьор Бина Харалампиева
Сценография и костюми Свила Величкова и Ванина Цандева
Композитор Асен Аврамов
Фотограф Росен Донев
Плакат Славяна Иванова
Фотография за плаката Тони Перец
В ролите:
ИРИНА – Диана Димитрова
БОРИС МОРЕВ – Калин Врачански
СТЕФАН КОСТОВ – Пламен Димитров
ПЕТЪР СПИРИДОНОВ (ТАТКО ПИЕР) – Свилен Стоянов
МАРИЯ – Христина Джурова
ФОН ГАЙЕР – Стоян Радев
Г-ца ДИТРИХ – Веселина Михалкова
ЛИХТЕНФЕЛД – Валентин Митев
ПРАЙБИШ – Николай Кенаров
ЗАРА – Александра Майдавска
БИМБИ – Николай Божков
ПАВЕЛ МОРЕВ – Ивайло Иванов
КРИСТЕЛО – Юлияна Чернева
Първа театрална постановка на романа „Тютюн“ от Димитър Димов – любим на поколения българи!
За драматизацията Юрий Дачев използва оригиналната, нецензурирана версия на романа, издадена точно преди 70 години.
„Тютюн“ е спектакъл като нож, опрян в гърлото. Светът е разяден от войната. Хората се борят за власт, пари, доминация над другия. Разтърсващ и чувствен спектакъл за една невъзможна любов. „Тютюн“ е провокация за театъра, за актьорите, за зрителя, и за режисьора Бина Харалампиева. Спектакъл, в който зрителят ще преоткрие много актуални теми, които свързват минало и настояще.

"КОПЕЛИЯ"
2022-07-23 21:00 - 23:00 | Летен Театър – Варна, Морска градина, Варна, Bulgaria
Почитателите на най-трудното изкуство – балета, ще се срещнат и с „Копелия“ (23.07) от Лео Делиб, хореография Сергей Бобров, художник Лора Маринова. Любопитен факт е, че с „Копелия”, постановка на Анастас Петров (1928,) започва летоброенето на българското балетно изкуство. А в XIII издание на Опера в Летния театър в главните роли ще посрещнем солистите на Варненския балет Марко ди Салво и Клер Мари Гилард Лестан.

Дама Пика - Опера
2022-07-26 21:00 - 23:00 | Летен Театър – Варна, Морска градина, Варна, Bulgaria
ПРЕМИЕРА „Дама Пика“
Опера в три действия от П. И. Чайковски

Диригент – постановчик Павел Балев
Режисьор Вера Немирова
Сценограф и костюмограф Юлиян Табаков
Хореограф Анна Пампулова
Диригент на хора Цветан Крумов

В ролите:
ГЕРМАН – Валерий Георгиев
ЛИЗА – Ирина Жекова
ГРАФИНЯТА – Бойка Василева
КНЯЗ ЕЛЕЦКИ – Иво Йорданов
ГРАФ ТОМСКИ/ ЗЛАТОГОР – Пламен Димитров
ЧЕКАЛИНСКИ – Христо Ганевски
СУРИН – Гео Чобанов
ЧАПЛИЦКИ – Велин Михайлов
НАРУМОВ – Людмил Петров
УПРАВИТЕЛ – Владислав Владимиров
ПОЛИНА/ МИЛОВЗОР – Даниела Дякова
ГУВЕРНАНТКА – Вяра Железова
МАША – Галина Великова
ПРИЛЕПА – Мария Павлова

Най-търсената българска режисьорка в чужбина, която от сезон 2021/22 е Постоянен гост режисьор на Държавна опера Варна, подготви нов прочит на операта във Варна. Диригент постановчик е Маестро Павел Балев, който от 2022 г. е Главен диригент на Опера Лимож – Франция, Гост диригент на Виенската Щатсопера и Опера Цюрих, а от сезон 2021/2022 е Постоянен гост диригент и на Държавна опера Варна. Сценограф и костюмограф е Юлиян Табаков, хореографията е дело на Анна Пампулова.
В своя анализ на творбата Вера Немирова изтъква, че ако през 2007 г. е търсела един по-реалистичен прочит на „Дама Пика“, сега нейните търсения във варненската постановка определено са в сферата на психологическата драма.
За разлика от новелата на Пушкин, в която героят Герман е показан като безчувствен и пресметлив, П.И. Чайковски го дарява с богата, опасна за него самия и обществото свръхчувствителност.
Една разделена на две личност, разкъсана между две страсти: невъзможната любов към Лиза и страстта към хазартната игра.
До момента, в който увлечението към играта го обзема изцяло, той носи съпричастието на зрителя. Все повече обаче страстта към играта и печалбата надделяват в него и той забравя своята първоначална цел: да се пребори за любовта си.
За разлика от него, Лиза преследва своята докрай, зарекла се да свърже живота си с Герман, даже и той да е престъпник. С цената на това да погуби себе си тя тръгва с цялото си същество към него. Тук се разделят техните пътища, а меридианът, който едновременно ги свързва и дели, е съдбата на старата Графиня.
Бившата „Московска Венера“, известна светска дама и страстна картоиграчка, среща своя смъртен ангел в Герман, а той се оглежда в нея като в холограма. Както им предсказва баладата на Томски, че Графинята ще получи смъртен удар от онзи, който страстно любящ ще дойде да й изтръгне тайната на печелившите три карти, те са свързани съдбовно.
Любовният триъгълник на Ерос и смърт оплита Герман, Графинята и Лиза и води до фатален край на тримата.
Самият Чайковски е част от всеки един свой образ. Силуети от неговия комплексен и много изстрадал характер се намират във всеки един от героите му. На първо място, „Дама Пика“ поради това е една силна психологическа драма, а на второ и не последно, разтърсваща социална трагедия, в която в светът на богатите няма място и право на любов един беден и обикновен човек като Герман.

"Цар Лъв"/ "Lion King"
2022-07-27 21:00 - 23:00 | Летен Театър – Варна, Морска градина, Варна, Bulgaria
„Цар лъв“

Концерт в костюми – музика Елтън Джон и Ханс Цимер
Текст Тим Райс
Оркестрация Данко Йорданов
Режисьор – Петко Бонев
Диригент – Страцимир Павлов
Сценичен дизайн и костюми – Ася Стоименова
Сценично движение и пластики – Анна Пампулова
Асистент – Станислава Томова
3D mapping – Лора Руневска – elektrick me
Сценични бойни пластики – Николай Градинаров – Дериволков
Превод – Лилия Бонева
Асистент режисьор – Даниел Йовков

В ролите:
СИМБА (дете) – Васил Желев
НАЛА (дете) – Ивайла Иванова
МУФАСА – Тихомир Трифонов
СИМБА – Велин Михайлов
НАЛА – Лилия Илиева
СКАР – Нейчо Петров – Реджи
РАФИКИ – Христина Джурова
ТИМОН – Ненчо Костов
ПУМБА – Лев Караван
ЗАЗУ – Калоян Лулчев
ШЕНЗИ – Радинела Тотева
БАНЗАЙ – Мойра Янкова
ЕД – Георги Георгиев
САРАБИ – Калина Жекова
САРАФИНА – Антонела Петрова
МИШКАТА – Белла Петрова
Ансамбъл: Виктор Ибришимов, Борислав Веженов, Яница Халачева, Димитър Ялнъзов, Димитрина Германова, Марилла Гьонги, Мария Палматите, Надежда Радкова, Надя Станоева, Максим Ялнъзов, Бриана Петрова, Розалия Желязкова, Моника Иванова, Йоан Попов, Даниел Добрев

Оркестър и балет на Държавна опера варна

„Цар Лъв“ (The Lion King) е първият анимационен филм на Дисни, създаден не по съществуваща творба, а по оригинална история (1994), вдъхновена от библейските разкази за Йосиф и Моисей, както и от „Хамлет“ на Шекспир. Песните на Елтън Джон и текстописеца Тим Райс, с оригинална музика на Ханс Цимер: „I Just Can’t Wait to Be King“, „Circle of life“, „Hakuna Matata“, „Can You Feel the Love Tonight“ и други покоряват сърцата на зрителите и спечелват две награди „Оскар“и един „Златен глобус“ на филма. Следва мюзикълът „Цар Лъв“ (1999), който не само триумфира на световната цена, а за малко повече от 20 години носи шесткратно повече миларди от анимационния филм.
Сюжетът разказва за Симба (лъв, от суахили) – младия лъв, който трябва да наследи баща си, Муфаса, като цар на Лъвските земи. Но убийството на Муфаса от чичо му Скар обърква предначертания ход на събитията и въвлича Симба в много премеждия, докато след години борба доброто побеждава, Симба защитава полагаемото му се място и животът се завръща в обичайното си русло. Една красива и добре разказана приказка за доброто и злото, които живеят във всекиго, а кое от тях ще надделее, зависи от самите нас.
Мюзикълът „Цар Лъв“ оживява за пръв път на професионална сцена в България в мащабната продукция на Държавна опера Варна, с оркестрация на Данко Йорданов и именити творци в постановъчния екип: режисьор Петко Бонев, диригент Страцимир Павлов, сценичен дизайн и костюми Ася Стоименова, сценично движение и пластика Анна Пампулова, 3D mapping Лора Руневска. „Ние трябва много искрено и достъпно да пресъздадем тази изключителна музикално-сценична драматургия, добре позната на младата и зрялата публика. Правим това честно, професионално, с всички необходими техники за една пленителна актьорска, вокална, танцова, звукова и визуална красота“, обещава режисьорът Петко Бонев, създал във Варна прекрасните мюзикъли „Граф Монте Кристо“, „Зоро“ и „Парижката Света Богородица“. А сред артистите от различни поколения, избрани след труден кастинг в два тура, се открояват изпълнителите на малкия Симба – Васил Желев и Максим Ялнъзов, който играе и в мюзикъла „Любовта никога не умира“, както и в ролята на порасналия Симба любимците ни от редица други мюзикъли на варненска сцена Борислав Веженов и Велин Михайлов.
БИЛЕТИ: 20, 25, 30, 35, 40, 45, 50 и 60лв.
БИЛЕТНИ КАСИ:
ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК: 09:30ч.-13:30ч. и 14:30ч.-20:00ч. СЪБОТА: 10:00ч. – 13:30ч. и 14:30ч. – 19:00ч. и НЕДЕЛЯ: 11:00 ч.- 16:00 ч.
Тел. 052 665 022; ЗАЯВКИ: тел. 052 665 020
Летен театър Варна: 10:00ч.-13:00ч. 14:00ч.-18:30ч. (всеки ден в летен сезон). В дни със спектакъл до 21:30ч. Тел.: 052/612-803
Фестивален и конгресен център: всеки ден от 10:30ч. до 20:00ч. /почивка 15:30ч.-16:00ч./, тел. 052/608-446.
Можете да закупите своите билети и през онлайн мрежите на
EVENTIM: https://www.eventim.bg/bg/ и
ФКЦ: https://fccvarna.bg/
www.operavarna.com

Ние сме Ку-Ку бенд
2022-07-28 20:00 - 22:30 | Дворец на културата и спорта – Варна, Дворец на културата и спорта - Варна, Варна, Bulgaria
Във „Вечерното шоу на Слави Трифонов” в четвъртък вечерта беше обявено началото на голямо турне на „Ку-Ку Бенд”.
28 юли Варна, Дворец на културата и спорта
Евгени Димитров уточни в предаването, че в концертите няма да участва Слави Трифонов, а те ще се проведат не на стадиони, а в спортните зали на градовете.
„През следващата година имаме 30-годишен юбилей и ще оставим концертите на стадиони за тогава“, обяви Маестрото.

40 години на сцена Веселин Маринов
2022-07-28 21:00 - 23:00 | Летен Театър – Варна, Морска градина, Варна, Bulgaria
40 години на сцена Веселин Маринов – 28.07 – 21ч.

Оперен концерт на Александрина Пендачанска
2022-07-29 21:00 - 23:00 | Летен Театър – Варна, Морска градина, Варна, Bulgaria
„Оперен концерт на Александрина Пендачанска“
Диригент – Найден Тодоров
С участието на Ралица Богданова – сопран
В програмата популярни увертюри и арии от В. А. Моцарт, Дж. Росини, Дж. Верди, П. Маскани, Р. Леонкавало и Ж. Бизе
С участието на oркестър на Държавна опера Варна
Оперната дива, покорила със своите над 70 главни сопранови роли най-изисканите оперни театри по света, пяла под палката на диригенти като Рикардо Шайи, Йезус Лопос-Кобос, Адам Фишер, Бруно Бартолети, Рене Якобс; с режисьори като Сър Джонатан Милър, Лука Ронкони, Ханс Нойнфелс, Кристоф Лой, Дамиано Микелето, отново е във Варна. За да ни издигне отново до висотите на оперното изкуство. Незабравим остава нейният биографичен концерт „Това съм аз“ (2018), както и дебютът й в ролята на Лейди Макбет в „Макбет“ от Дж. Верди (2020), който прави чест на Варна.
Сега, под диригентството на Маестро Найден Тодоров, тя е избрала да пее в дует с друг сопран – младата и много талантлива Ралица Богданова. Двете ще представят разнообразен репертоар от „Кармен“ на Бизе, през Моцарт и Росини, Маскани и Леонкавало до апотеозния финал с Лейди Макбет от „Макбет“ на Верди.
БИЛЕТИ: 20, 25, 30, 35, 40, 45, 50 и 60лв.
БИЛЕТНИ КАСИ:
ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК: 09:30ч.-13:30ч. и 14:30ч.-20:00ч. СЪБОТА: 10:00ч. – 13:30ч. и 14:30ч. – 19:00ч. и НЕДЕЛЯ: 11:00 ч.- 16:00 ч.
Тел. 052 665 022; ЗАЯВКИ: тел. 052 665 020
Летен театър Варна: 10:00ч.-13:00ч. 14:00ч.-18:30ч. (всеки ден в летен сезон). В дни със спектакъл до 21:30ч. Тел.: 052/612-803
Фестивален и конгресен център: всеки ден от 10:30ч. до 20:00ч. /почивка 15:30ч.-16:00ч./, тел. 052/608-446.
Можете да закупите своите билети и през онлайн мрежите на
EVENTIM: https://www.eventim.bg/bg/ и
ФКЦ: https://fccvarna.bg/
www.operavarna.com

ОСОБЕНОСТИ НА РУСКАТА ЛЮБОВ
2022-07-30 20:30 - 22:30 | Летен Театър – Варна, Морска градина, Варна, Bulgaria
ОСОБЕНОСТИ НА РУСКАТА ЛЮБОВ
Комедия от Александър Галин
Режисьор: Васил Василев
С участието на: Мария Сапунджиева, Марияна Миланова, Георги Кадурин
Гастрол на ДТ „Ст. Киров“
Обява във вестник: „Млад козирог, изпълнява всякакви женски фантазии…”
Вълшебен миг на съдбата събрала по погрешка на едно място и в едно и също време обаятелната и артистична бизнес дама Сирена /Мария Сапунджиева/ – търсеща развлечения и авантюри, интелигентната й приятелка Виктория /Мариана Миланова/ – самотна и изоставена от съпруга си и „подаръка за жените” – Константин /Георги Кадурин/.
Водка, херес, мадейра … и не само….
Спектакъл наситен с искрящ хумор, смешни недоразумения и остроумен диалог.

Стефан Вълдобрев и Обичайните заподозрени
2022-07-31 20:00 - 22:00 | Летен Театър – Варна, Морска градина, Варна, Bulgaria
Концерт на:
СТЕФАН ВЪЛДОБРЕВ И ОБИЧАЙНИТЕ ЗАПОДОЗРЕНИ
ЛЕТЕН ТЕАТЪР – ВАРНА
31 юли 2022 г., петък
Отваряне: 19:00 / Начало: 20:00

Стефан Вълдобрев и музикантите от „Обичайните заподозрени“ в състав: рок-легендата Иван Лечев, джаз/етно/рок виртуоза Стоян Янкулов, Веселин Веселинов – Еко и китаристът Мирослав Иванов обещават много лятно настроение на варненска сцена.

Стандартни
– 20 лв. за първите 100 билета
– 25 лв. за регулярни билети
– 30 лв. на самата дата и на място – 31 юли
Първи 10 реда в централен сектор
– 25 лв. за първите 100 билета
– 30 лв. за регулярни билети
– 35 лв. на самата дата и на място – 31 юли
Каси:
ВАРНА – OMV, Orange Center, Български пощи, Бохемия, Orange.bg и др.
СОФИЯ – щанд EVENTIM – ул. „6-ти септември“, Office 1 Superstore, OMV, Orange Center, Orange.bg, Usit Colours, Билетен център НДК, Български пощи, Строежа, Вастелс България, Каса Арена Армеец, Технополис, Duende Travel София, книжарница „Бард“, книжарница „На спирката“ и др.
Както и онлайн през сайта на компанията.
Броят на билетите е силно ограничен – препоръчва се предварителното им закупуване!

***
Подгряващи: Kerana & kosmonavtite
***
С медийната подкрепа на BG Radio.
***
ДОПЪЛНИТЕЛНИ УКАЗАНИЯ ЗА ПРОВЕЖДАНЕ НА СЪБИТИЕТО

I. ПРОТИВОЕПИДЕМИЧНИ МЕРКИ
Влизайки на територията на провежданото настоящо събитие всеки един посетител декларира, че:
*ЩЕ СПАЗВА СЪВЕСТНО И ОТГОВОРНО ВСИЧКИ ПРОТИВОЕПИДЕМИЧНИ МЕРКИ
* ДОКОЛКОТО Е ЗАПОЗНАТ, НЕ Е ВИРУСОНОСИТЕЛ
*Е НАЯСНО, ЧЕ ПОСЕЩАВА ПУБЛИЧНА СРЕДА ВЪВ ВСЕ ОЩЕ ЕПИДЕМИЧНА ОБСТАНОВКА
===
II. НАСТАНЯВАНЕ И ПРОДАЖБА НА БИЛЕТИ ПРИ СПАЗВАНЕ НА ПРОТИВОЕПИДЕМИЧНИ МЕРКИ:
При настоящите условия за спазване на противоепидемични мерки на територията на България, зададени чрез заповед на Министъра на здравеопазването, настоящото събитие се провежда при спазване на 50% от капацитета на съответната локация-домакин. За тази цел събитието ще се проведе в режим на само седящи места при отстояние на една празна седалка между двама души – тоест към момента билети ще се продават през седалка.
При промяна на противоепидемичните мерки – отново чрез друга заповед на Министъра на здравеопазването, организаторите си запазват правото за пускане на допълнителни места и/или преконфигурация на настоящата схема на настаняване.
===
III. ИНФОРМАЦИЯ ЗА БИЛЕТИ И ДОСТЪП НА ДЕЦА
Пазете добре своя билет, който е нужно да представите на оторизирания персонал на входовете. Изгубен, неизползван или повреден билет не се възстановява. Посетителите на събитието трябва да притежават редовен билет, акредитация (комплект бадж + специална лента за ръка) или покана! Не се допускат многократни влизания и излизания с един и същи билет, а излизането от мястото на провеждане на събитието в определения ден може да бъде само еднократно и окончателно.
*Деца до 7 години, включително, влизат безплатно, придружавани от родител или нотариално упълномощено от родител лице, като за безплатно влязлото/те дете/деца не се полага седящо място.

===
===
ЛИЦА ПОД 18 ГОДИНИ:
Влизането в залата на лица под 18 години става задължително с придружител!
Пълнолетен придружител е всеки родител, настойник или трето лице, полагащо грижи за непълнолетното лице, притежаващ редовен билет! Всеки придружител на малолетни или непълнолетни лица под 18 годишна възраст, трябва да носи попълнена и подписана в два екземпляра декларация, която може да изтегли от тук: https://www.nikor-security.com/bg/deklaracia_pridrujitel.pdf или да получи на място. Предварителното попълване на декларации е препоръчително и ще ви спести време! Единият екземпляр се оставя на охраната при влизане, а вторият остава в придружителя, в случай че бъде поискана за повторна проверка.
На концерта няма да бъдат допускани малолетни и непълнолетни лица под 18 годишна възраст без придружител! Няма да се предлага алкохол на лица под 18 години.
Мерките са съобразени със законодателните разпоредби в България.

МФФ "Варненско лято"
2022-08-01 20:00 - 2022-08-03 23:00 | Летен Театър – Варна, Морска градина, Варна, Bulgaria
Подробна информация за гостуващите групи, ред на изпълнения и съпътстващи програми към фестивала ще бъдат обявени скоро.
Екипа на Международен фолклорен фестивал „Варненско лято“

МЕГАКОНЦЕРТ НА СИГНАЛ
2022-08-04 21:00 - 22:30 | Летен Театър – Варна, Морска градина, Варна, Bulgaria
Най-голямата ни рок легенда празнува своята 70-годишнина в Морската столица!
Концерт на Сигнал на 4 Август от 21:00ч, в Летен театър – Варна

ЕРНАНИ
2022-08-06 21:00 - 23:30 | Летен Театър – Варна, Морска градина, Варна, Bulgaria
Премиера „ЕРНАНИ»
Опера от Джузепе Верди
Диригент Григор Паликаров
Постановка Кузман Попов
Режисьор Деян Прошев
Сценография Денис Иванов Художници костюми Мария Трендафилова, Лора Маринова, Денис Иванов Диригент на хора Цветан Крумов

В ролите:
ЕРНАНИ – Иван Момиров
ЕЛВИРА – Сузана Бранкини
ГОМЕС ДА СИЛВА – Деян Вачков
ДОН КАРЛОС – Пламен Димитров
ДОН РИКАРДО – Пламен Райков
ЯГО – Петър Петров
ДЖОВАНА – Галина Великова
Солисти, оркестър, хор и балет на Държавна опера Варна
„Ернани“ е операта, която носи дълбокия отпечатък на творческата природа на Верди. Той е романтик по душа: страстен, меланхоличен, затворен, потаен, самотен, недоволен от себе си и от всички поради неудовлетвореното желание за добро. Верди пише тази опера, когато е вече на върха на кариерата и славата си. Поръчана му е ит граф Карло Мочениго за да отбележи края на карнавала във Венеция през 1844 г.

Сузана Бранкини е спинтов лиричен сопран с впечатляваща сила и гъвкавост на гласа и запомнящо се сценично присъствие. Родена в Рим от италиански баща и майка от Карибите, тя усъвършенства вокалната си техника при световната оперна прима Райна Кабаиванска. Варненската публика ще има удоволствието за втори път да се срещне с магнетичното сопрано, след триумфалното й превъплъщение в образа на Леонора в „Трубадур“ през юли 2021 г.
Варненският тенор със световна слава Иван Момиров ще представи своя прочит на испанския благородник Ернани. В останалите роли ще чуем блестящите солисти на Варненската опера Деян Вачков, Пламен Димитров и др.

Strauss Gala with Vienna Schonbrunn Orchestra
2022-08-07 20:30 - 22:30 | Летен Театър – Варна, Морска градина, Варна, Bulgaria

Опера, Джаз и Танго
2022-08-08 21:00 - 23:00 | Летен Театър – Варна, Морска градина, Варна, Bulgaria
Концерт Опера, джаз и танго
Диригент – Страцимир Павлов
Солист – Фабрицио Моката (пиано)
С участието на Илина Михайлова (сопран) и Рейналдо Дроз (тенор)
Оркестър на Държавна опера Варна

Популярният и високо ценен пианист и композитор Фабрицио Моката варненската публика познава от изключително успешния Recital CanTANGO, в партньорство със световноизвестния тенор Фабио Армилиато през 2019 г. След няколко гастрола в морската ни столица, той ще представи свои авторски композиции и аранжименти, както и популярни евъргрийни на Астор Пиацола. Ще се насладим на вокалното майсторство на великолепното сопрано Илина Михайлова, която самият Хосе Карерас лично избра за концерта му в София. На сцената ще й партнира тенорът Рейналдо Дроз, роден във Венецуела, учил в Каракас, в Модена,Италия и в София при оперната прима Райна Кабаиванска. Варненската публика го познава от участието му в „Риголето“ през април т. г.

НЕПОПРАВИМО
2022-08-09 20:30 - 22:30 | Летен Театър – Варна, Морска градина, Варна, Bulgaria
НЕПОПРАВИМО
Комедия от Щефан Фьогел
Режисьор: Веселин Петров
Участват: Албена Павлова, Емил Марков, Таня Йоргова, Августин Демерджиев
Насладете се на една история за две приятелски семейства, които са на път да разберат има ли цена любовта, и каква е тя. Възможно ли е отговорът на този въпрос да ги превърне от големи приятели с малки тайни, в малки приятели с големи тайни?
Бихте ли пожертвали част от себе си в името на любовта? Буквално! Един мъж на прага на най-големия успех в кариерата си и една жена, която е същата кръвна група като него. Буквално!
Щефан Фьогел е един от най-поставяните съвременни драматурзи в Европа. Самият той споделя: „Аз мисля, че всяка тема, към която човек се отнася сериозно, е много подходяща за това. Комедията като жанр позволява да бъдат преодолени всички табута.“

ОБИЧ И ПЕСЕН
2022-08-10 20:30 - 22:30 | Летен Театър – Варна, Морска градина, Варна, Bulgaria
„ОБИЧ И ПЕСЕН“
Шест обичани български певици обединяват сили в името на публиката и песента.
Йорданка Христова, Тони Димитрова, Силвия Кацарова, Роси Кирилова, Нелина и Теди Кацарова тръгват на национално турне „ОБИЧ И ПЕСЕН“ , което ще премине през няколко български града.
Елате и си подарете незабравими мигове и златни хитове, с много звук, светлина и емоции и след двегодишна пауза.
Очакваме ви!

ММФ ПРЕМИЕРА "Красавицата и звяра"
2022-08-12 21:00 - 23:00, 2022-08-13 21:00 - 23:00 | Летен Театър – Варна, Морска градина, Варна, Bulgaria
Премиера „КРАСАВИЦАТА И ЗВЯРА“
Концерт в костюми/ Staged concert

Музика- Алън Менкен , текст – Хауърд Ашман, Тим Райс, либрето – Линда Уулвъртън
Режисьор- Петко Бонев
Диригент- Страцимир Павлов
Сценично движение и пластики – Анна Пампулова
Сценичен дизайн и костюми – Ася Стоименова
Сценични бойни техники – Николай Градинар Дериволков
3D mapping – Лора Руневска – elektrick me
Превод – Лилия Бонева
Озвучаване – Александър Георгиев

Солисти, оркестър и балет на Държавна опера Варна

Мюзикълът, основан на френска класическа приказка и адаптиран от едноименния анимационен филм на Уолт Дисни, носител на Оскар 1991 и оценен на Бродуей като един от най-добрите мюзикъли, ще очарова и потопи публиката в Летния театър в света на приказките.
„Магичната история за Красавицата и Звяра, позната от столетия, днес ще бъде разказана най-достъпно с методите на музикалния театър от артисти-чародейци. Докосването до този шедьовър взривява сетивата на изпълнители и публика с професионализъм, красота и любов!
„VINCIT QUI SE VINCIT“ – „Побеждава този, който победи себе си“
Петко Бонев, режисьор

Петък вечер
2022-08-14 20:00 - 22:00 | Летен Театър – Варна, Морска градина, Варна, Bulgaria
Има седмици, в които единственият смисъл е очакването на петъчната вечер. Има дни, които минават изцяло в планирането ѝ. Има хора, за които петък вечер има статута на религиозен празник. Но не са малко и онези, които могат да го празнуват само в най-смелите си мечти. Като например татковците.
Четирима млади мъже, на които все по-рядко се удава възможност да се забавляват, ни разказват как може да мине една петъчна вечер, влизайки в различни роли. Показват ни кой е точният ключ и коя е правилната врата, а после демонстрират как петъчният запой може да разбърка пъзела.
Водят ни към един мечтан финал на вечерта, но влизането в тоалетната рязко променя всичко. Разкриват ни точно колко пъти времето за подготовка трябва да надхвърля продължителността на самия купон.
Потапят ни в един фрагментиран свят, издигащ в култ копнежа по свръх изживяването. Защото животът се живее само веднъж.

Свето Успение Богородично - Ден на Варна
2022-08-15 08:00 - 17:00 | Летен Театър – Варна, Морска градина, Варна, Bulgaria
Празникът започва с тържествена литургия в Катедралния храм „Св. Успение Богородично”. На площад „Св.св. Кирил и Методий” с празничен ритуал се издига флагът на Варна, следва литийно шествие. На сцена „Раковина” в Морската градина през целия ден участват изпълнители и ансамбли от различни жанрове. Вечерта в Летния театър е тържественият концерт и ритуал, на който кметът на града удостоява със званието „Почетен гражданин на Варна” български и чуждестранни граждани за изключителен принос и заслуги за развитието на общината. По-късно вечерта в зоната на Морската гара се провежда концерт с участието на известни поп и рок изпълнители.
Място: сцена „Раковина, Летен театър, зоната на Морска гара и открити градски пространства
Организатор: Община Варна, Дирекция „Култура и духовно развитие”

ОПЕРА ОТЕЛО
2022-08-17 21:00 - 23:00 | Летен Театър – Варна, Морска градина, Варна, Bulgaria
ОПЕРА ОТЕЛО

опера от Джузепе Верди , Концертно изпълнение
Съвместен проект на Държавна опера Варна и ММФ „Варненско лято“
Диригент – Павел Балев
В ролите:
ОТЕЛО – Милен Божков
ДЕЗДЕМОНА – Красимира Стоянова
ЯГО – Владимир Стоянов
КАСИО – Борис Луков
ЕМИЛИЯ – Михаела Берова
РОДРИГО – Христо Ганевски
МОНТАНО – Гео Чобанов
ЛОДОВИКО – Людмил Петров
Солисти, оркестър и хор на Държавна опера Варна
С участието на ВДЮО при ЦПЛР – Варна
Трагичният край на Отело е предизвестен още от самото начало – да си мавър, макар и издигнал се до генерал, е необичаен статут за Венеция през 16 век. Младата патрицианка Дездемона, която се влюбва и дори тайно се омъжва за цветнокожия и много по-възрастен от нея Отело, игнорирайки йерархията и установените порядки във Венецианския двор, също предрешава съдбата си.
Тези ярки образи ще бъдат пресъздадени от световно известни български гласове – оперната дива Красимира Стоянова, която е желан гост във всички големи световни оперни театри и чието име е синоним на най-високо вокално и артистично майсторство. На сцената ще й партнират нейният възпитаник Милен Божков и Владимир Стоянов, който е сред най изтъкнатите български певци, удостоен със званието „Рицар на Верди“ и спечелил признанието и обичта на международната и българската публика и критика.

БРАТИМЕНЕ - Международен етно джаз фестивал
2022-08-18 21:00 - 23:00 | Летен Театър – Варна, Морска градина, Варна, Bulgaria

Брилянтин
2022-08-19 21:00 - 23:00 | Летен Театър – Варна, Морска градина, Варна, Bulgaria
„БРИЛЯНТИН“ – РОКЕНДРОЛ МЮЗИКЪЛ В СТИЛА НА 50-те ГОДИНИ
Мюзикъл от Джим Джейкъбс, Уорън Кейси и Робърт Стигууд
Режисьор Сребрина Соколова
Диригент Страцимир Павлов
Сценограф Иван Токаджиев
Художник костюми Ася Стоименова
Хореограф Надя Димокова
3D mapping –Тодор Тодоров

В ролите:
ДАНИ – Велин Михайлов
САНДИ – Лилия Илиева, Марина Георгиева
БЕТИ – Волена Апостолова
КЕНИКИ – Светлозар Начев
ДУУДИ – Йоан Попов
СЪНИ – Тихомир Трифонов
РОДЖЪР – Борис Атанасов
ФРЕНЧИ – Кристина Топалова
МАРТИ – Антония Кундакова
ДЖАН – Мойра Янкова
ПАТИ – Василена Кънчева
МИС ЛИНЧ – Антоанела Петрова
ТРЕНЬОР – Николай Димитров
ВИНС ФОНТЕЙН – Нейчо Петров – Реджи
ДЖОНИ КАЗИНО – Лев Караван
ЮДЖИЙН – Георги Иванов
ЧА-ЧА ДЕ ГРЕГОРИО – Зои Бошнакова
ТИЙН АНГЕЛ – Калоян Лулчев
Участват още: Кристалена Стоянова, София Лулчева

Балет и оркестър на Държавна опера Варна

„Мюзикълът „Брилянтин“, създаден преди точно 50 години от Джим, Джейкъбс, Уорън Кейси и Робърт Стигууд, е вдъхновен от субкултурата на Грийзърите, възникнала през 50те – 60те години на 20 век. Символ на свободното мислене, с пълна липса на лицемерие и престореност, тази субкултура печели голяма популярност, както В САЩ, така и в Европа. В началото този мюзикъл е обявен от пуританската американска общественост като „ груб, агресивен, вулгарен…“ Следва преработване и тази характеристика е смекчена. Най-голяма популярност мюзикълът печели, след екранизацията му в киното с участието на Джон Траволта и Оливия Нютън Джон.
Действието в мюзикъла се развива в края на 50те години на 20 век, в Чикаго Илинойс. Запознава ни с ежедневието, проблемите и радостите на десет тийнеджъри от гимназия Райдел. Те са на прага на завършването си и в тази връзка, свързаните проблеми като тийнеджърска бременност, насилие на банди, натиск от връстници, е естествена основа на драматургията. Въпреки тази сложна и сериозна проблематика, мюзикълът се възприема изключително леко и забавно, благодарение на своята музика и действен хумор в диалозите.
Именно със своята проблематика, този мюзикъл звучи актуално при всяко поколение. Конфликтът между желанието да се живее пълноценен живот на възрастните и липсата на житейски опит, е заложен в механизма на израстването на човека. Главните персонажи са уникални, цветни и различни. Основен проблем на социума е, как тази човешка цветност и уникалност, да се впише в цялото, в общото, да запази индивидуалността си и с това да не разруши общността. Този проблем е и в основата на концепцията на нашата постановка. В мюзикъла БРИЛЯНТИН се крие отговорът и решението. Спектакълът завършва с песента „Да вървим заедно“ – само чрез приятелство, разбиране, емпатия, всеки може да е верен на себе си и няма нищо против различността на другия. Тази индивидуалност е в основата на изграждане на характера на героите, показан чрез всеки структурен елемент на нашата постановка – текст, мизансцен, хореография, костюм, декор, музика . Всеки един от тези елементи, създават уникалността на този вечно актуален мюзикъл, носещ радост, светлина, веселие, оптимизъм – все неща към които винаги ще се стремим и от които винаги ще имаме нужда.“

ЛЕТЯЩИЯТ БАХ - Flying Steps
2022-08-20 20:30 - 22:30 | Летен Театър – Варна, Морска градина, Варна, Bulgaria
ЛЕТЯЩИЯТ БАХ

20 август (събота) 20:30 – 22:00 Летен театър – Варна
Flying Steps – Германия
Творчески директори Вартан Басил, Кристоф Хагел
Хореография Вартан Басил
Хореография (съвременна част) Юи Кавагучи
Съвременен танц Я Чун Цаи
Музика Й. С. Бах
Участват Flying Steps
ЗАВЛАДЯВАЩА СРЕЩА МЕЖДУ КЛАСИКАТА И БРЕЙК ТАНЦА!
СПЕЦИАЛНА НАГРАДА ECHO Klassik.
Може ли да се танцува брейк по музика на Й. С. Бах? Многократните световни шампиони по брейк танц “Flying Steps” от Германия и известният оперен режисьор Кристоф Хагел доказват, че брейкът и класическата музика могат да се представят в идеално съчетание. „Летящият Бах“ е единствена по рода си сценична адаптация на „Добре темперирано пиано“ от Й. С. Бах, в който по завладяващ начин се обединяват класика, улични танци и съвременни дигитални изкуства. Музикално-танцовият и визуален спектакъл е носител на специалната награда ECHO Klassik – най-значимото отличие в Германия в музикалната индустрия.
„Хареса ми идеята да заменя балерина, която прави пируети на палци, с брейк танцьор, който се върти на главата. Мечтата ми беше да създам цялостно шоу с брейк танц по класическа музика“, разказва основателят и артистичният ръководител на “Flying Steps” Вартан Басил. Предложението да се използва „Добре темперирано пиано“ на Й. С. Бах идва от Кристоф Хагел, който работи заедно с Басил. Заедно те създадат спектакъл, в който танцьорите не просто танцуват по музиката на Бах, а я въплъщават и предават през нея история на публиката. Нота по нота. Стъпка по стъпка. С пиано, клавесин и електронeн бийт. И със собствена любовна история.
Билети онлайн: Eventim и Фестивален и конгресен център – Варна
Спектакълът е част програма „Интермецо“, реализирана от Международния театрален фестивал „Варненско лято“ съвместно с Международния музикален фестивал „Варненско лято“.

LA MARI de CHAMBAO
2022-08-21 20:00 - 22:00 | Летен Театър – Варна, Морска градина, Варна, Bulgaria
Гласът на лятото пристига в България за поредица от 3 концерта през август

La Mari от Chambao – eдин от най-обичаните гласове на Испания включи Пловдив, София и Варна в голямо световно турне. Концертите започват това лято от Малага и ще обхванат както много градове в Испания, така и Европа и Латинска Америка като идеята е да продължат и през 2023-та година.

La Mari печели безрезервната обич на българската публика през последните 10 години. Усещането е взаимно, а България се превръща в една от териториите, на които стъпва успешната й кариера извън Испания. Самата La Mari споделя, че е била много учудена, когато през 2005-та година получава покана за концерт в София. От тогава започва и връзката й с България, изразена през годините в серия от отделни концерти, турнета, издадени компакт дискове, гостувания в медии и все по-голяма обич и привързаност между нея и публиката. С това своеобразно турне от три концерта, La Mari ще стъпи за първи път на сцената на Античен театър Пловдив, както и за първи път ще направи концерт на открито в София, благодарение на екипа на стадион „Юнак“.
Програмата за концертите й е обещаваща и ще бъде над 2 часа музикална разходка както в репертоара на Chambao, класически фламенко парчета, така и с нейни авторски композиции.

Билетите за концертите са на цени от 30 до 50 лв и са в продажба в мрежата на eventim.
